dharmatā (skr 'dharmasus'; tb chos nyid; hn faxing; jp hōshō), *mahajaanas *seadmuste põhiolemus, milleks on *tühjus, s.o tegelikult igasuguse *tavatõe seisukohalt kindla  ja püsiva olemuse puudumine. Samas tähendab dharmatā ka kogu teadvustatud reaalsuse käsitlemist seadmuste e *budismi tekstides kirjeldatavate mõisteliste objektidena. Selles tähenduses võib dharmatā&nbsp; olla *seadmusevalla (skr dharmadhātu)&nbsp; sünonüümiks. Ingl intrinsic nature of the dharmas, dharma-nature.